Obama: Republikanci izgubili vezu s realnošću
Američki predsednik u Beloj kući naglasio da hoće da pomogne Amerikancima koji su ostali bez posla, ali da je opozicija problem
Raspoložen posle zakonodavne pobede i usvajanja zakona o finansijskoj reformi, predsednik sada gleda na produženje isplata povlastica za nezaposlene. poručio je Obama. Najveća prepreka za to jeste prevazilaženje republikanskog filibastera, odnosno taktičkog produžavanja rasprave u nedogled. dodao je Obama. Republikanski lideri kažu da se ne protive produženju povlastica za nezaposlene. Jedino traže da se 34 milijarde dolara obezbede smanjenjem budžetskih troškova. Ali razmimoilaženje možda neće imati značaj. Kart Gudvin iz Zapadne Virdžinije sutra treba da položi zakletvu kao zamena pokojnog Roberta Berda. Dolazak Gudvina i podrška nekoliko republikanaca, trebalo bi da obezbede demokratama 60 neophodnih glasova. Za milione Amerikanaca kojima su povlastice istekle, nova anketa donosi povoljne vesti. Nacionalno Udruženje za ekonomiju poslovanja je saopštilo da je 31 odsto firmi u drugom tromesečju ove godine zaposlilo nove radnike. Takođe, 39 odsto kaže da planira da otvori nova radna mesta u narednih šest meseci. To bi bio najveći nivo zapošljavanja od januara 2008. „S obzirom na sve što smo doživeli prošle godine zajedno sa osam miliona i 400 hiljada ljudi, sigurno je da smo u stanju da nađemo način da organizujemo ekonomiju tako da ne upropastimo ljude i njihove porodice i zajednice“, kaže Frenk Koler, autor „Sparka“. Ekonomisti pomno posmatraju kreditne i dužničke nevolje u Evropi. One bi mogle da poremete i oporavak krhke američke ekonomije.